|  |
| --- |
|  *Ovo je glavno značenje pojma **Anderlecht**. Za nogometni klub, v. R.S.C. Anderlecht.* |

**Anderlecht** je jedna od 19 dvojezičnih općina u Regiji glavnoga grada Bruxellesa u Belgiji.

Općina se nalazi na jugozapadu briselske aglomerizacije, te graniči s općinama grad Bruxelles, Dilbeek, Forest, Molenbeek-Saint-Jean, Sint-Pieters-Leeuw i Saint-Gilles. Anderlecht je poznat po svojim sportskim klubovima, od kojih se ističu momčadi R.S.C. Anderlechta u nogometu i ragbiju, koje su osvojile više naslova u zemlji.

Povijest
--------

Gradska vijećnica u Anderlechtu
Prvi spomen naziva „Anderlecht" datira iz 1047. kad se pojavljuje u obliku *Anrelech*, te kasnije kao *Andrelet* (1111.), *Andreler* (1148.) i *Anderlech* (1186.). Godine 1356. flandrijski grof Ludvig II. borio se na području Anderlechta protiv Bruxellesa. Iako je pobijedio svoju šogoricu Ivanu Brabantsku i uzeo njenu titulu brabantskog vojvode, iduće godine ona ju je povratila uz pomoć cara Karla IV. Po njenoj povelji iz 1393. Anderlecht je proglašen dijelom Bruxellesa.

U 15. i 16. stoljeću ovdje su živjeli mnogi poznati kulturnjaci. Godine 1521. Erazmo Roterdamski je ovdje proveo nekoliko mjeseci, a ovdje su također prebivali i aumalski grof Karlo, te francuski kraljevski lovac. 17. i 18. stoljeće obilježili su sukobi s Francuskom. U studenom 1792. nakon bitke kod Jemappesa, general Dumouriez i francuska revolucionarna vojska ovdje su opet pobijedili Austrijance. Francuzi su Anderlecht proglasili nezavisnom općinom.

U 19. stoljeću broj stanovnika naglo je narastao, a glavni razlog tome bio je razvitak, te blizina Bruxellesa. Početkom 20. stoljeća u Anderlechtu je zabilježen značajan urbani razvoj, te su tada izgrađene zelene četvrti kao Het Rad i Moortenbeek.

Razvoj stanovništva
-------------------

  

* Izvor:NIS

Slavni stanovnici
-----------------

* Erazmo Roterdamski, humanist i filozof (1466.-1536.)
* Philippe Thys, biciklis i trostruki prvak Tour de Francea (1890.-1971.)
* Maurice Carême, [pjesnik (1899-1978)
* Régine, pjevačica (\* 1929.)
* Henri Simonet, političar (1931.-1996.)
* William Vance, crtač stripova (\* 1935.)
* Jacques Simonet, političar (1963.-2007.)

Zbratimljena mjesta
-------------------

* od 1955. :
	+ Boulogne-Billancourt, Francuska
	+ Neukölln, Njemačka
	+ Hammersmith and Fulham, Ujedinjeno Kraljevstvo
	+ Zaandam, Nizozemska
* od 1976. :
	+ Marino, Italija

### Sporazumi o prijateljstvu

* od 2000. :
	+ Sainte-Maxime, Francuska

Vanjske veze
------------

***Anderlecht*** na Wikimedijinoj ostavi

* (`fr`)(`nl`)Službena stranica općine Anderlecht

| * p
* r
* u
Općine u Regiji glavnoga grada Bruxellesa |
| --- |
| Zastava Briselske regije | 
 Anderlecht **•**  Auderghem\Oudergem **•**  Berchem-Sainte-Agathe\Sint-Agatha-Berchem **•**  Bruxelles-ville\Stad Brussel **•**  Etterbeek **•**  Evere **•**  Forest\Vorst **•**  Ganshoren **•**  Ixelles\Elsene **•**  Jette **•**  Koekelberg **•**  Molenbeek-Saint-Jean\Sint-Jans-Molenbeek **•**  Saint-Gilles\Sint-Gillis **•**  Saint-Josse-ten-Noode\Sint-Joost-ten-Node **•**  Schaerbeek\Schaarbeek **•**  Uccle\Ukkel **•**  Watermael-Boitsfort\Watermaal-Bosvoorde **•**  Woluwe-Saint-Lambert\Sint-Lambrechts-Woluwe **•**  Woluwe-Saint-Pierre\Sint-Pieters-Woluwe  | Karta općina Briselske regije |